title: 2012/564/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2010

text:
               17.10.2012

               SL

               Uradni list Evropske unije

               L 286/148

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2010
   (2012/564/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega centra za razvoj poklicnega usposabljanja za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (3), zlasti člena 12a Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0129/2012),

               1.

               podeli razrešnico direktorju Evropskega centra za razvoj poklicnega usposabljanja glede izvrševanja proračuna centra za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 127.

      (2)  UL L 248, 16.9.2002, str. 1.

      (3)  UL L 39, 13.2.1975, str. 1.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA IZ PREJŠNJIH LET

               Evropski center za razvoj poklicnega usposabljanja

               2006

               2007

               2008

               2009

               Uspešnost

               ni podatkov

               Ciljev in kazalnikov uspešnosti pogosto ni mogoče meriti → center bi moral izboljšati svoje načrtovanje. Vzpostaviti bi moral jasno in dosledno povezavo med zastavljenimi cilji in izvrševanjem proračunskih sredstev, potrebnih za doseganje teh ciljev

                           —

                           Poziva center, naj določi cilje SMART in kazalnike RACER, ter pripravi Ganttov diagram → spodbujanje pristopa, usmerjenega k rezultatom

                           —

                           Poziva center, naj določi diahronično analizo operacij, izvedenih v tem letu in prejšnjih letih

                           —

                           Poziva center in Evropsko fundacijo za usposabljanje, naj v poročilu o dejavnostih za leto 2009 objavita podrobno poročilo o izvajanju sporazuma o sodelovanju

               Poziva center, naj prikaže jasno primerjavo dejavnosti, ki so bile opravljene med letom, za katerega se podeljuje razrešnica, in dejavnosti v prejšnjem proračunskem letu

               Upravljanje proračuna in finančno poslovodenje

                           —

                           Načelo specifikacije ni bilo dosledno upoštevano: 43 % obveznosti je bilo prenesenih v naslednje finančno leto. Za operativne dejavnosti je bilo razveljavljenih več kot 20 % odobritev plačil. Mnogo proračunskih prerazporeditev

                           —

                           Težave s preglednostjo v postopkih javnih naročil

               ni podatkov

               Pomanjkljivosti pri načrtovanju in nadzoru diferenciranih sredstev pri operativnih odhodkih: prenesenih je bilo 25 % odobritev plačil

               Poziva center k učinkovitejšemu izvajanju proračunskih načel specifikacije in preglednosti

               Človeški viri

               Težave s preglednostjo: v dveh primerih center v fazi predizbora ni ustrezno preveril potrebnih strokovnih izkušenj, določenih v objavi prostega delovnega mesta

               ni podatkov

               ni podatkov

               Ugotavlja, da je center uvedel spremembe v svojem postopku zaposlovanja po tem, ko je Računsko sodišče leta 2009 v svojem poročilu navedlo, da mora center dodatno izboljšati preglednost; pozdravlja pobudo centra, ki jo je uvedel junija 2010, da pred predizborno fazo postopka določi vprašanja za pisne preizkuse znanja in za razgovore

               Notranja revizija

               Postopki notranje kontrole niso bili zaključeni

               ni podatkov

               Poziva center, naj izpolni 15 od 30 priporočil službe za notranji nadzor: tj. upravljanje človeških virov (uspešnost osebja, postavljanje osebnih ciljev ter določanje vlog in odgovornosti odbora uslužbencev)

                           —

                           Poziva direktorja centra, naj zagotovi specifične informacije o vsebini 15 priporočil, ki jih je služba za notranjo revizijo pripravila 31. decembra 2008, in novih 14 priporočil, ki jih je ta služba pripravila 31. decembra 2009

                           —

                           Poziva center, naj organ za razrešnico obvesti o ukrepih, ki jih je sprejel v zvezi s postopkom za storniranje obveznosti, da bi povečal preglednost evidence sredstev. Poleg tega je center začel dokumentirati glavne postopke kontrole

          ---documentbreak---

               17.10.2012

               SL

               Uradni list Evropske unije

               L 286/149

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2010
   EVROPSKI PARLAMENT,

               —

               ob upoštevanju letnih računovodskih izkazov Evropskega centra za razvoj poklicnega usposabljanja za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (3), zlasti člena 12a Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0129/2012),

               A.

               ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropskega centra za razvoj poklicnega usposabljanja (centra) za proračunsko leto 2010 ter o zakonitosti in pravilnosti z njimi povezanih transakcij,

               B.

               ker je Parlament 10. maja 2011 direktorju centra podelil razrešnico za izvrševanje proračuna za proračunsko leto 2009 (5) in je v resoluciji, ki spremlja sklep o razrešnici, med drugim:

                           —

                           pozval center k učinkovitejšemu izvajanju proračunskih načel specifikacije in preglednosti,

                           —

                           se seznanil s tem, da je center prenesel proračunska sredstva v naslednje leto (31 % upravnih odhodkov – naslov II) in razveljavil proračunska sredstva za plačila (24 % skupnih proračunskih sredstev za operativne dejavnosti),

                           —

                           pozval direktorja centra, naj zagotovi bolj specifične informacije o vsebini 15 priporočil, ki jih je služba za notranjo revizijo pripravila že 31. decembra 2008, in novih 14 priporočil, ki jih je ta služba pripravila 31. decembra 2009,

                           —

                           pozval center, naj organ za razrešnico obvesti o ukrepih, ki jih je sprejel v zvezi s postopkom za storniranje obveznosti, da bi povečal preglednost sredstev inventarja,

               C.

               ker je skupni proračun centra za leto 2010 znašal 18 300 000 EUR, kar je 1,6 % manj kot v proračunskem letu 2009,

               D.

               ker je prispevek Unije v proračun centra za proračunsko leto 2010 znašal 16 920 000 EUR, kar je 2 % več kot v letu 2009,

      Upravljanje proračuna in finančno poslovodenje

               1.

               na podlagi letnih računovodskih izkazov centra za proračunsko leto 2010 ugotavlja, da je center sredi decembra 2010 prejel odobritev za dopolnitev in spremembo proračuna v višini 810 000 EUR za financiranje študij na področju napovedovanja potreb po znanjih, ki jih je zahteval GD za zaposlovanje;

               2.

               je seznanjen z izjavo upravnega sveta iz njegovega mnenja o končnih letnih računovodskih izkazih centra za leto 2010, da je bil proračun za leto 2010, ki se je financiral s prispevkom Unije, 99-odstotno izveden;

               3.

               je na podlagi letnih računovodskih izkazov centra za leto 2010 seznanjen tudi s tem, da so se reprezentančni stroški in stroški sejnin v primerjavi z letom 2009 povečali za 233 % oziroma za 37 %; potrjuje prejem pojasnila teh povečanj stroškov v pismu z dne 23. februarja 2012; zlasti ugotavlja, da je bil razlog za povečanje reprezentančnih stroškov organizacija sprejema ob odhodu nekdanjega direktorja; poziva center, naj omeji reprezentančne stroške in stroške sejnin na resnične potrebe;

               4.

               ugotavlja, da center prejema letne prispevke dveh držav, ki nista državi članici in uporabljata rezultate njegovega dela; je seznanjen s tem, da je prispevek Norveške in Islandije k proračunu centra za proračunsko leto 2010 znašal 421 308 EUR; opominja, da se ta sredstva upravljajo kot namenski prejemki, zato jih je treba dodeliti specifičnim projektom; ugotavlja, da center v letu 2010 ni dosegel cilja za uporabo teh sredstev; poudarja, da je Računsko sodišče za proračunsko leto 2009 že izrazilo pripombo glede pomanjkljivosti centra pri uporabi teh sredstev; potrjuje prejem pojasnila glede te situacije v pismu z dne 23. februarja 2012; v zvezi s tem pozdravlja dejstvo, da je bil v letu 2011 cilj dosežen in da je bilo izvršenih 100 % načrtovanega proračuna; je seznanjen z izjavo centra, da predvideni cilj za leto 2010 ni bil dosežen zaradi odložitve popravil v stavbah centra; je seznanjen z zavezo centra, da bo v letu 2012 porabil prispevke Norveške in Islandije iz prejšnjih let; poziva center, naj organ za podelitev razrešnice redno obvešča o uporabi teh prispevkov;

      Prenos proračunskih sredstev

               5.

               na podlagi letnih računovodskih izkazov centra ugotavlja, da je center iz leta 2010 v leto 2011 prenesel 794 700 EUR proračunskih sredstev iz naslova I (za osebje) in naslova II (upravni odhodki); opominja, da se samodejni prenos proračunskih sredstev nanaša zgolj na izdatke iz naslovov I in II;

               6.

               na podlagi letnih računovodskih izkazov centra tudi ugotavlja, da je bil v zvezi z odhodki v naslovu II opravljen nesamodejni prenos v znesku 55 910 EUR;

               7.

               je seznanjen z nekaterimi izboljšavami, saj so se razveljavljena sredstva za plačila zmanjšala s 24 % v letu 2009 na 14 % v letu 2010; poleg tega pozdravlja zavezanost centra k nadaljnjemu zmanjšanju prenosov, tako da bo izvajal spremljanje izvrševanja proračuna (obveznosti, plačila) in napredka pri javnih naročilih z uporabo standardiziranih predlog;

               8.

               kljub temu poziva center, naj si še bolj prizadeva za zmanjšanje prenesenih proračunskih sredstev, da bi s tem bolj spoštoval načelo enoletnosti; opominja center, da lahko to naredi z izboljšano izpopolnitvijo svojega sistema za načrtovanje in spremljanje ter s tem, da sklepanje pogodb začne bolj zgodaj v koledarskem letu;

      Prerazporeditve

               9.

               pozdravlja dejstvo, da je center organu za razrešnico zagotovil, da učinkovito uporablja načelo preglednosti, tako da v upravnem svetu skozi vse leto redno poroča o vseh prerazporeditvah med proračunskimi vrsticami; zlasti ugotavlja, da je center do 20. septembra 2011 med proračunskimi vrsticami opravil pet prerazporeditev odobritev za prevzem obveznosti (največ 35 000 EUR) in da je bil upravni svet redno obveščen o teh prerazporeditvah; kljub temu poziva center, naj čim bolj zmanjša te prerazporeditve, da bi lahko uporabil tudi načelo specifikacije;

      Človeški viri

               10.

               ugotavlja, da je direktor 15. oktobra 2010 ob koncu svojega mandata zapustil center in sprejel delovno mesto v italijanski agenciji za poklicno izobraževanje in usposabljanje, zaposlovanje in socialno politiko;

               11.

               na podlagi letnega poročila centra o dejavnostih ugotavlja, da je bilo 31. decembra 2010 v centru zaposlenih 96 uslužbencev, kar je 5 delovnih mest manj, kot jih je določenih v kadrovskem načrtu; je seznanjen s tem, da se je v skupno število zaposlenih štelo tudi 24 pogodbenih uslužbencev in 5 napotenih nacionalnih strokovnjakov in da je bilo razmerje med operativnim in administrativnim osebjem 90 proti 35;

               12.

               je seznanjen s tem, da je upravni svet v svojem mnenju o končnih letnih računovodskih izkazih centra za leto 2010 izjavil, da so bili postopki zaposlovanja za vseh pet prostih delovnih mest v teku ali pa so se uspešno zaključili do 31. decembra 2010;

               13.

               pozdravlja dejstvo, da je center v letu 2010 dokončal spletno orodje za zaposlovanje RECON – spletno zaposlovanje, ki bo centru pomagalo pospešiti zaposlovanje in izboljšati njegovo učinkovitost;

      Uspešnost

               14.

               z zadovoljstvom ugotavlja, da je center pripravil Ganttove razpredelnice za vse ključne operativne dejavnosti za leto 2011, kot je zahteval organ za podelitev razrešnice; opominja center, da te razpredelnice na strnjen način prikazujejo, koliko časa vsak uslužbenec porabi za določen projekt, in spodbujajo pristop, usmerjen k doseganju rezultatov;

               15.

               na podlagi letnega poročila centra o dejavnostih ugotavlja, da je bil sistem za merjenje uspešnosti v celoti izveden in spodbuja center, naj dodatno razvije kvalitativne ocene, s katerimi bi dopolnil bolj kvantitativne kazalnike sistema za merjenje uspešnosti;

      Notranja revizija

               16.

               na podlagi izjave centra je seznanjen s tem, da mora center še izvesti nekatera priporočila službe za notranjo revizijo, ki se navezujejo na revizijo upravljanja človeških virov iz leta 2008 in etično revizijo iz leta 2009; potrjuje prejem pojasnila v pismu z dne 23. februarja 2012; pozdravlja dejstvo, da je bilo 13 izmed 14 priporočil iz revizije upravljanja človeških virov v letu 2008 uresničenih; poleg tega pozdravlja dejstvo, da je bilo 16 izmed 17 priporočil iz etične revizije v letu 2009 uresničenih; poziva center, naj organ za razrešnico obvešča o napredku pri izvajanju preostalih priporočil;

               17.

               na podlagi letnega poročila centra o dejavnostih je seznanjen s tem, da je služba za notranjo revizijo leta 2010 izvedla oceno tveganja za informacijsko in komunikacijsko tehnologijo; pozdravlja dejstvo, da so bili na dan 31. decembra 2011 uresničeni vsi ukrepi, ki jih je center predvidel na podlagi ugotovitev iz te ocene tveganja;

               18.

               je seznanjen tudi s tem, da je služba za notranjo revizijo aprila 2010 v centru opravila tudi revizijo letnega poročila centra o dejavnostih in sestavnih elementov izjave o zanesljivosti; na podlagi izjave centra je seznanjen s tem, da je bilo končno poročilo službe za notranjo revizijo centru posredovano 5. julija 2010 in da je to poročilo vsebovalo razumno zagotovilo glede izvajanja letnega poročanja, vključno z direktorjevo izjavo o zanesljivosti; pozdravlja informacije, ki jih je center posredoval v pismu z dne 23. februarja 2012, namreč da je do konca decembra 2011 uresničil vseh sedem priporočil službe za notranjo revizijo;

               19.

               na podlagi letnega poročila centra o dejavnostih ugotavlja, da je center leta 2009 začel izvajati nove standarde notranjega kontroliranja in da so bile osnovne zahteve z izjemo standardov notranjega kontroliranja 8 in 10 v celoti izpolnjene do konca leta 2010; pozdravlja informacije, ki jih je prejel v pismu z dne 23. februarja 2012, da so bile vse osnovne zahteve za standarde notranjega kontroliranja 8 v celoti izpolnjene do konca leta 2011; je seznanjen z zavezo centra, da bo osnovne zahteve za standard notranjega kontroliranja 10 izpolnil v prvem polletju 2012;

      Oddelek centra za notranjo revizijo

               20.

               na podlagi letnega poročila centra o dejavnostih ugotavlja, da je revizijski načrt oddelka za notranjo revizijo za leto 2010 predvideval več naknadnih revizij in revizij med postopkom za postopke javnih naročil, predvsem za študijo pogodb in postopkov za dodelitev donacije; ugotavlja tudi, da je center po reviziji postopkov za dodelitev donacije, ki ga je izvedel oddelek za notranjo revizijo, izterjal zneske, plačane upravičencem nacionalnih donacij, v skupnem znesku 23 647,67 EUR;

               21.

               je zaskrbljen, da od 31. avgusta 2010 v centru ni več oddelka za notranjo revizijo; meni, da bi lahko poročila oddelka za notranjo revizijo pripomogla k nadaljnjim izboljšavam ukrepov notranje kontrole za postopke javnih naročil in postopke za dodelitev donacije;

               22.

               kljub temu priznava ugotovitve centra, da funkcije oddelka za notranjo revizijo zdaj izvajajo zunanji izvajalci (revizija finančne programske opreme centra (FIBUS) je bila na primer oddana zunanjim izvajalcem in zaključena leta 2011) ali pa notranje projektne skupine;

               23.

               opozarja na priporočila iz prejšnjih poročil o razrešnici, navedena v Prilogi k tej resoluciji;

               24.

               sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (6) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 127.

      (2)  UL L 248, 16.9.2002, str. 1.

      (3)  UL L 39 13.2.1975, str. 1.

      (4)  UL L 357, 31.12.2002, str. 72.

      (5)  UL L 250, 27.9.2011, str. 130.

      (6)  Sprejeta besedila, P7_TA(2012)0164 (glej stran 388 tega Uradnega lista).


title: Sklep Sveta (EU) 2017/1337 z dne 11. julija 2017 o imenovanju člana in nadomestne članice Odbora regij na predlog Malte

text:
               18.7.2017

               SL

               Uradni list Evropske unije

               L 185/48

         SKLEP SVETA (EU) 2017/1337
   z dne 11. julija 2017
   o imenovanju člana in nadomestne članice Odbora regij na predlog Malte
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga malteške vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Marca SANTA se je sprostilo mesto člana Odbora regij.

               (3)

               Zaradi imenovanja Maria FAVE za člana Odbora regij se je sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujeta:

               (a)

               za člana:

                           —

                           Mario FAVA, Councillor, Swieqi, Local Council,

                     in

               (b)

               za nadomestno članico:

                           —

                           Sarah AGIUS, Mayor, Ħaż-Żebbuġ, Città Rohan, Local Council, Malta.

         Člen 2
   Ta sklep začne veljati na dan sprejetja.

      V Bruslju, 11. julija 2017

            Za Svet

            Predsednik

         T. TÕNISTE

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


               22.9.2017

               SL

               Uradni list Evropske unije

               C 316/273

         P8_TA(2015)0296
   Prekinitev ali zaključek seje (razlaga člena 191 Poslovnika)
   Sklep Evropskega parlamenta z dne 9. septembra 2015 o prekinitvi ali zaključku seje (razlaga člena 191 Poslovnika) (2015/2153(REG))
   (2017/C 316/32)

      Evropski parlament,

               —

               ob upoštevanju pisma predsednice Odbora za ustavne zadeve z dne 4. septembra 2015,

               —

               ob upoštevanju člena 226 Poslovnika,

               1.

               sklene, da se členu 191 Poslovnika doda sledeča razlaga:
               „Če je vložena zahteva za prekinitev ali zaključek seje, se o tem glasuje brez nepotrebnega odlašanja. Uporabiti bi bilo treba običajni postopek napovedovanja plenarnega glasovanja, v skladu z obstoječo prakso pa bi bilo treba poslancem dati na voljo dovolj časa, da se vrnejo v sejno dvorano.
               Če je zahteva zavrnjena, je po analogiji z drugim pododstavkom člena 152(2) istega dne ni mogoče ponovno vložiti. V skladu z razlago člena 22(1) ima predsednik pravico prekiniti vlaganje nesorazmerno velikega števila zahtev v skladu s tem členom.“;

               2.

               naroči svojemu predsedniku, naj ta sklep posreduje v vednost Svetu in Komisiji.


title: Odločba Nadzornega organa Efte št. 21/14/COL z dne 29. januarja 2014 o triindevetdeseti spremembi procesnih in materialnih pravil na področju državne pomoči

text:
               19.6.2014

               SL

               Uradni list Evropske unije

               L 179/79

         ODLOČBA NADZORNEGA ORGANA EFTE
   št. 21/14/COL
   z dne 29. januarja 2014
   o triindevetdeseti spremembi procesnih in materialnih pravil na področju državne pomoči
   NADZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru (1) in zlasti členov 61 do 63 ter Protokola 26 k Sporazumu,
   OB UPOŠTEVANJU Sporazuma med državami Efte o ustanovitvi nadzornega organa in Sodišča (2) ter zlasti člena 5(2)(b) in člena 24,
   Ob upoštevanju naslednjega:
   Poglavje v Smernicah nadzornega organa Efte o državni pomoči za raziskave in razvoj ter inovacije (3) (smernice R&R&I) je prenehalo veljati 31. decembra 2013 (4).
   Navedeno poglavje je ustrezalo Okviru Skupnosti za državno pomoč za raziskave in razvoj ter inovacije (5), ki je prenehal veljati 31. decembra 2013 (6).
   Evropska komisija (v nadaljnjem besedilu: Komisija) je 10. decembra 2013 objavila Sporočilo o podaljšanju uporabe Okvira Skupnosti za državno pomoč za raziskave in razvoj ter inovacije do 30. junija 2014 (7).
   Komisija je podaljšanje sprejela zaradi predlagane revizije smernic R&R&I (8) in celotnega procesa posodabljanja smernic o državni pomoči (9), podaljšanje pa je tesno prepleteno tudi s predlagano revizijo Uredbe EU o splošnih skupinskih izjemah (10).
   Da se zagotovi usklajen pristop med vsemi instrumenti državne pomoči, ob upoštevanju potrebe po kontinuiteti in pravni varnosti pri obravnavanju državnih pomoči za raziskave in razvoj ter inovacije, in da se zagotovi enotna uporaba pravil o državni pomoči v celotnem Evropskem gospodarskem prostoru, je treba poglavje Smernic nadzornega organa o državni pomoči za raziskave in razvoj ter inovacije (R&R&I) podaljšati.
   S Komisijo in državami Efte so bila opravljena posvetovanja –
   SPREJEL NASLEDNJO ODLOČBO:
   Člen 1
   Prvi stavek odstavka 178 poglavja Smernic nadzornega organa Efte o državni pomoči za raziskave in razvoj ter inovacije se glasi:

                  „(178)

                  To poglavje se uporablja do 30. junija 2014.“

   Člen 2
   Besedilo v angleškem jeziku je edino verodostojno.

      V Bruslju, 29. januarja 2014

            Za Nadzorni organ Efte

         Oda Helen SLETNES

            Predsednica

         Frank BÜCHEL

            Član kolegija

      (1)  „Sporazum EGP“.

      (2)  „Sporazum o Nadzornem organu in Sodišču“.

      (3)  UL L 305, 19.11.2009, str. 1, Dopolnilo EGP št. 60, 19.11.2009, str. 1.

      (4)  Glej odstavek 178 Smernic nadzornega organa Efte o državni pomoči za raziskave in razvoj ter inovacije.

      (5)  UL C 323, 30.12.2006, str. 1.

      (6)  Glej točko 10.3 drugega odstavka Okvira Skupnosti za državno pomoč za raziskave in razvoj ter inovacije.

      (7)  UL C 360, 10.12.2013, str. 1.

      (8)  Posvetovanje o osnutku okvira EU za državno pomoč za raziskave in razvoj ter inovacije se je začelo 20. decembra 2013. Osnutek je na voljo na: http://ec.europa.eu/competition/consultations/2013_state_aid_rdi/index_en.html

      (9)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij: Posodobitev področja državnih pomoči EU (COM(2012) 209 final).

      (10)  Uredba Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe UL L 214, 9.8.2008, str. 3. Posvetovanje o osnutku EU USSI se je začelo na 18. decembra 2013. Osnutek je na voljo na: http://ec.europa.eu/competition/consultations/2013_consolidated_gber/index_en.html


|

2011/767/EU: Sklep Sveta z dne 27. oktobra 2011 o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji - Sporazum v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji

Uradni list L 317 , 30/11/2011 str. 0002 - 0005

		Sklep Svetaz dne 27. oktobra 2011o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji(2011/767/EU)SVET EVROPSKE UNIJE JE –ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(6)(a)(v) Pogodbe,ob upoštevanju predloga Evropske komisije,ob upoštevanju odobritve Evropskega parlamenta,ob upoštevanju naslednjega:(1) Svet je 29. januarja 2007 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Bolgarije in Romunije k Evropski uniji.(2) Pogajanja je vodila Komisija v okviru pogajalskih smernic, ki jih je sprejel Svet.(3) Ta pogajanja so bila sklenjena in Sporazum v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (v nadaljnjem besedilu: Sporazum) je bil parafiran 7. septembra 2010.(4) Sporazum je bil podpisan v imenu Unije 28. aprila 2011, s pridržkom njegove poznejše sklenitve, v skladu s Sklepom Sveta 2011/255/EU [1].(5) Sporazum bi bilo treba odobriti –SPREJEL NASLEDNJI SKLEP:Člen 1Sporazum v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (v nadaljnjem besedilu: Sporazum) se odobri v imenu Unije.Besedilo Sporazuma je priloženo temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za podajo uradnega obvestila v imenu Unije v skladu s Sporazumom [2].Člen 3Ta sklep začne veljati na dan sprejetja.V Luxembourgu, 27. oktobra 2011Za SvetPredsednikJ. Miller[1] UL L 110, 29.4.2011, str. 12.[2] Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.--------------------------------------------------Sporazumv obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski unijiA. Pismo UnijeSpoštovani,po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznamov ugodnosti Republike Bolgarije in Romunije v okviru njunega pristopa k Evropski uniji mi je v čast predlagati naslednje:1. Evropska unija na svoj seznam za carinsko območje EU 27 vključi ugodnosti s seznama EU 25 z naslednjimi spremembami:dodati 400 ton (masa trupov) k dodeljeni količini za Novo Zelandijo v okviru tarifne kvote EU "meso, ovčje ali kozje, sveže, ohlajeno ali zamrznjeno", pri čemer se ohrani obstoječa kvota 0 %;oblikovati dodeljeno količino erga omnes v višini 200 ton (masa trupov) v okviru tarifne kvote EU "meso, ovčje ali kozje, sveže, ohlajeno ali zamrznjeno", pri čemer se ohrani obstoječa kvota 0 %;prilagoditi tarifno kvoto EU "žive ovce, razen čistopasemskih plemenskih živali" s kvoto 10 % z odstranitvijo dodeljenih količin v višini 1010 ton (Romunija) in 4255 ton (Bolgarija);prilagoditi tarifno kvoto EU "meso, ovčje ali kozje, sveže, ohlajeno ali zamrznjeno" s kvoto 0 % z odstranitvijo dodeljenih količin v višini 75 ton (Romunija) in 1250 ton (Bolgarija);spremeniti opredelitev tarifne kvote EU v višini 1300 ton "goveje meso visoke kakovosti" na seznamu STO EU v: "Goveje meso visoke kakovosti, sveže, ohlajeno ali zamrznjeno. Država dobaviteljica: Nova Zelandija. Upravičenost do te kvote urejajo pogoji iz zadevnih določb EU".2. Evropska unija tudi nadomesti opredelitev govejega mesa visoke kakovosti v predpisih Evropske unije, ki izvajajo to kvoto, z naslednjim: "Izbrani kosi govejega mesa, pridobljeni iz volov ali telic, ki so bili vzrejeni izključno na pašnikih, teža trupel katerih s kožo ob zakolu ne presega 370 kilogramov. Trupi se uvrščajo v kategorije A, L, P, T ali F, so odrezani na debelino maščobe na mestu P ali nižje ter imajo klasifikacijo mišic 1 ali 2 v skladu s sistemom klasifikacije trupov, ki ga upravlja Novozelandski odbor za meso".3. Nova Zelandija sprejme pristop Evropske unije za izravnavanje tarifnih kvot, kot način za prilagajanje obveznosti iz GATT držav EU 25 ter obveznosti iz GATT Republike Bolgarije in Romunije po zadnji širitvi Evropske unije.4. Posvetovanja se lahko opravijo kadar koli in o vseh zadevah iz tega sporazuma na zahtevo katere koli od pogodbenic.Hvaležen bi vam bil, če bi potrdili, da se vaša vlada strinja z vsebino tega pisma. Če se strinja, to pismo in vaša potrditev skupaj sestavljata Sporazum v obliki izmenjave pisem med Evropsko unijo in Novo Zelandijo (v nadaljnjem besedilu: Sporazum).Evropska unija in Nova Zelandija druga drugo uradno obvestita o zaključku njunih notranjih postopkov za začetek veljavnosti Sporazuma. Sporazum začne veljati 14 dni po datumu prejema zadnjega uradnega obvestila.Sprejmite izraze mojega globokega spoštovanja,Za Evropsko unijoB. Pismo Nove ZelandijeSpoštovani,v čast mi je potrditi prejem vašega pisma z današnjega dne, v katerem je zapisano:"Po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznamov ugodnosti Republike Bolgarije in Romunije v okviru njunega pristopa k Evropski uniji mi je v čast predlagati naslednje:1. Evropska unija na svoj seznam za carinsko območje EU 27 vključi ugodnosti s seznama EU 25 z naslednjimi spremembami:Dodati 400 ton (masa trupov) k dodeljeni količini za Novo Zelandijo v okviru tarifne kvote EU "meso, ovčje ali kozje, sveže, ohlajeno ali zamrznjeno", pri čemer se ohrani obstoječa kvota 0 %.Oblikovati dodeljeno količino erga omnes v višini 200 ton (masa trupov) v okviru tarifne kvote EU "meso, ovčje ali kozje, sveže, ohlajeno ali zamrznjeno", pri čemer se ohrani obstoječa kvota 0 %.Prilagoditi tarifno kvoto EU "žive ovce, razen čistopasemskih plemenskih živali" s kvoto 10 % z odstranitvijo dodeljenih količin v višini 1010 ton (Romunija) in 4255 ton (Bolgarija).Prilagoditi tarifno kvoto EU "meso, ovčje ali kozje, sveže, ohlajeno ali zamrznjeno" s kvoto 0 % z odstranitvijo dodeljenih količin v višini 75 ton (Romunija) in 1250 ton (Bolgarija).Spremeniti opredelitev tarifne kvote EU v višini 1300 ton "goveje meso visoke kakovosti" na seznamu STO EU v: "Goveje meso visoke kakovosti, sveže, ohlajeno ali zamrznjeno. Država dobaviteljica: Nova Zelandija. Upravičenost do te kvote urejajo pogoji iz zadevnih določb EU".2. Evropska unija tudi nadomesti opredelitev govejega mesa visoke kakovosti v predpisih Evropske unije, ki izvajajo to kvoto, z naslednjim: "Izbrani kosi govejega mesa, pridobljeni iz volov ali telic, ki so bili vzrejeni izključno na pašnikih, teža trupel katerih s kožo ob zakolu ne presega 370 kilogramov. Trupi se uvrščajo v kategorije A, L, P, T ali F, so odrezani na debelino maščobe na mestu P ali nižje ter imajo klasifikacijo mišic 1 ali 2 v skladu s sistemom klasifikacije trupov, ki ga upravlja Novozelandski odbor za meso".3. Nova Zelandija sprejme pristop Evropske unije za izravnavanje tarifnih kvot, kot način za prilagajanje obveznosti iz GATT držav EU 25 ter obveznosti iz GATT Republike Bolgarije in Romunije po zadnji širitvi Evropske unije.4. Posvetovanja se lahko opravijo kadar koli in o vseh zadevah iz tega sporazuma na zahtevo katere koli od pogodbenic.Hvaležen bi vam bil, če bi potrdili, da se vaša vlada strinja z vsebino tega pisma. Če se strinja, to pismo in vaša potrditev skupaj sestavljata Sporazum v obliki izmenjave pisem med Evropsko unijo in Novo Zelandijo (v nadaljnjem besedilu: Sporazum).Evropska unija in Nova Zelandija druga drugo uradno obvestita o zaključku njunih notranjih postopkov za začetek veljavnosti Sporazuma. Sporazum začne veljati 14 dni po datumu prejema zadnjega uradnega obvestila."V čast mi je izraziti strinjanje moje vlade z zgornjim pismom.Sprejmite izraze mojega globokega spoštovanja,Za vlado Nove Zelandije--------------------------------------------------


title: 2011/654/: Sklep Evropskega parlamenta in Sveta z dne 27. septembra 2011 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/027 NL/Noord-Brabant, oddelek 18 Nizozemska)

text:
               7.10.2011

               SL

               Uradni list Evropske unije

               L 263/11

         SKLEP EVROPSKEGA PARLAMENTA IN SVETA
   z dne 27. septembra 2011
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/027 NL/Noord-Brabant, oddelek 18 Nizozemska)
   (2011/654/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene od 1. maja 2009 dalje, razširjeno na podporo delavcem, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR.

               (4)

               Nizozemska je 20. decembra 2010 predložila vlogo za uporabo ESPG v zvezi s presežnimi delavci v 14 podjetjih, ki delujejo v sektorju, razvrščenem v oddelek 18 NACE Revizija 2 („Tiskarstvo in razmnoževanje posnetih nosilcev zapisa“), v regiji Noord-Brabant (NL41) na Nizozemskem, na ravni NUTS II, ter jo dopolnila z dodatnimi podatki do 7. marca 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 667 823 EUR.

               (5)

               Zato bi bilo treba uporabiti ESPG, da se zagotovi finančni prispevek za vlogo, ki jo je predložila Nizozemska –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi znesek 667 823 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 27. septembra 2011

            Za Evropski parlament

            Predsednik

         J. BUZEK

            Za Svet

            Predsednik

         M. DOWGIELEWICZ

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Evropskega parlamenta (EU) 2015/1655 z dne 29. aprila 2015 o razrešnici glede izvrševanja proračuna Evropske agencije za nadzor ribištva za proračunsko leto 2013

text:
               30.9.2015

               SL

               Uradni list Evropske unije

               L 255/234

      SKLEP EVROPSKEGA PARLAMENTA (EU) 2015/1655
      z dne 29. aprila 2015
      o razrešnici glede izvrševanja proračuna Evropske agencije za nadzor ribištva za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropske agencije za nadzor ribištva za proračunsko leto 2013,

                  —

                  ob upoštevanju poročila Računskega sodišča o zaključnem računu Evropske agencije za nadzor ribištva za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva in o spremembi Uredbe (EGS) št. 2847/93 o oblikovanju nadzornega sistema na področju skupne ribiške politike (5), zlasti člena 36,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za ribištvo (A8-0100/2015),

         1.

            podeli razrešnico izvršnemu direktorju Evropske agencije za nadzor ribištva glede izvrševanja proračuna agencije za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za nadzor ribištva, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 152.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 128, 21.5.2005, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Sveta z dne 4. junija 2009 o imenovanju člana Odbora regij iz Združenega kraljestva

text:
               11.6.2009

               SL

               Uradni list Evropske unije

               C 132/4

      SKLEP SVETA

   z dne 4. junija 2009
   o imenovanju člana Odbora regij iz Združenega kraljestva
   2009/C 132/04
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga vlade Združenega kraljestva,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi izteka mandata Andrewa CAMPBELLA kot člana Odbora regij se je sprostilo mesto člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se za članico Odbora regij imenuje:
   Sue RAMSEY, Member of the Legislative Assembly, Northern Ireland.
   Člen 2
   Ta sklep začne učinkovati na dan sprejetja.

      V Luksemburg, 4. junija 2009

            Za Svet

            Predsednik

         Martin PECINA

      (1)  UL L 56, 25.2.2006, str. 75.


title: Sklep Komisije (EU, Euratom) 2017/1395 z dne 26. julija 2017 o imenovanju dveh članov odbora neodvisnih uglednih oseb, ustanovljenem na podlagi člena 11 Uredbe (EU, Euratom) št. 1141/2014 Evropskega parlamenta in Sveta o statutu in financiranju evropskih političnih strank in evropskih političnih fundacij

text:
               28.7.2017

               SL

               Uradni list Evropske unije

               L 197/6

         SKLEP KOMISIJE (EU, Euratom) 2017/1395
   z dne 26. julija 2017
   o imenovanju dveh članov odbora neodvisnih uglednih oseb, ustanovljenem na podlagi člena 11 Uredbe (EU, Euratom) št. 1141/2014 Evropskega parlamenta in Sveta o statutu in financiranju evropskih političnih strank in evropskih političnih fundacij
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 224 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1), in zlasti člena 11(1) Uredbe,
   ob upoštevanju naslednjega:

               (1)

               Uredba (EU, Euratom) št. 1141/2014 določa, da morata obe vrsti subjektov kot pogoj za registracijo v svojih programih in dejavnostih spoštovati vrednote na katerih temelji Unija, kakor so izražene v členu 2 Pogodbe o Evropski uniji, in sicer so to človekovo dostojanstvo, svoboda, demokracija, enakost, pravna država ter spoštovanje človekovih pravic, vključno s pravicami pripadnikov manjšin;

               (2)

               Kadar se pojavijo dvomi, ali stranka ali fundacija to zahtevo upošteva v praksi, lahko Evropski parlament, Svet ali Komisija pri Organu za evropske politične stranke in fundacije vloži zahtevo za preverjanje stanja;

               (3)

               Preden sprejme odločitev o izbrisu stranke ali fundacije, se Organ posvetuje z odborom neodvisnih uglednih oseb, ki poda svoje mnenje v roku dveh mesecev;

               (4)

               Odbor neodvisnih uglednih oseb je bil ustanovljen s členom 11(1) Uredbe (EU, EURATOM) št. 1141/2014;

               (5)

               V skladu s členom 11(1) Uredbe (EU, Euratom) št. 1141/2014 odbor sestavlja šest članov, pri čemer Evropski parlament, Svet in Komisija imenujejo vsak po dva člana –

         SPREJELA NASLEDNJI SKLEP:
   Člen 1
   1.   Za člana odbora neodvisnih uglednih oseb se za trajanje mandata odbora imenujeta:

               —

               Meglena KUNEVA,

               —

               António VITORINO.

         2.   Za imenovanje mora vsak od predlaganih članov podpisati izjavo o neodvisnosti in odsotnosti nasprotja interesov, priloženo temu sklepu.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 26. julija 2017

            Za Komisijo

            Predsednik

         Jean-Claude JUNCKER

      (1)  UL L 317, 4.11.2014, str. 1.

      PRILOGA

         IZJAVA O NEODVISNOSTI IN ODSOTNOSTI NASPROTJA INTERESOV

      Podpisani(-a), …, izjavljam, da sem seznanjen(-a) s členom 11(1) Uredbe (EU, Euratom) št. 1141/2014 Evropskega parlamenta in Sveta o statutu in financiranju evropskih političnih strank in evropskih političnih fundacij ter da bom svoje dolžnosti kot član(-ica) odbora neodvisnih uglednih oseb izvajal(-a) popolnoma neodvisno in dosledno s pravili iz navedene uredbe. Od nobene institucije ali vlade ali katerega koli drugega organa, urada ali agencije ne bom zahteval(-a) niti sprejemal(-a) navodil. Vzdržal(-a) se bom vsakega dejanja, ki je nezdružljivo z naravo mojih dolžnosti. Izjavljam, da po svoji najboljši vednosti nisem v situaciji nasprotja interesov. Nasprotje interesov obstaja, kadar je ogroženo nepristransko in objektivno izvajanje nalog člana odbora neodvisnih uglednih oseb iz družinskih, zasebnih, političnih, nacionalnih, filozofskih ali verskih razlogov, zaradi gospodarskega interesa ali kakršnega koli drugega skupnega interesa s potencialnim prejemnikom. Zlasti izjavljam, da nisem poslanec(-ka) Evropskega parlamenta ali član(-ica) Sveta ali Komisije. Nisem nosilec(-ka) volilnega mandata. Nisem uradnik(-ica) ali drug(-a) uslužbenec(-ka) Evropske unije. Nisem in nikoli nisem bil(-a) uslužbenec(-ka) evropske politične stranke ali evropske politične fundacije.
      V Bruslju …,
      [DATUM + PODPIS imenovanega člana (imenovane članice) odbora neodvisnih uglednih oseb]


title: Sklep Sveta in Komisije z dne 28 maja 1998 o sklenitvi Sporazuma o partnerstvu in sodelovanju med Evropskimi skupnostmi in njihovimi državami članicami na eni strani in Republiko Moldavijo na drugi strani

text:
Pomembno pravno obvestilo

|

31998D0401

Uradni list L 181 , 24/06/1998 str. 0001 - 0002

		Sklep Sveta in Komisijez dne 28 maja 1998o sklenitvi Sporazuma o partnerstvu in sodelovanju med Evropskimi skupnostmi in njihovimi državami članicami na eni strani in Republiko Moldavijo na drugi strani [1](98/401/ES, ESPJ, Euratom)SVET EVROPSKE UNIJE,KOMISIJA EVROPSKIH SKUPNOSTI STAob upoštevanju Pogodbe o ustanovitvi Evropske skupnosti, in zlasti člena 54(2), zadnjega stavka člena 57(2) ter členov 66, 73c(2), 75, 84(2), 99, 100, 113 in 235 v povezavi z drugim stavkom člena 228(2) in drugim pododstavkom člena 228(3) Pogodbe,ob upoštevanju Pogodbe o ustanovitvi Evropske skupnosti za premog in jeklo, in zlasti člena 95 Pogodbe,ob upoštevanju Pogodbe o ustanovitvi Evropske skupnosti za atomsko energijo, in zlasti drugega odstavka člena 101 Pogodbe,ob upoštevanju mnenja Evropskega parlamenta [2],po posvetovanju s posvetovalnim odborom ESPJ in s soglasjem Sveta,ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,ker bo sklenitev Sporazuma o partnerstvu in sodelovanju med Evropskimi skupnostmi in njihovimi državami članicami na eni strani in Republiko Moldavijo na drugi strani, podpisanega v Bruslju 28. junija 1994, prispevala k uresničevanju ciljev Evropskih skupnostih;ker je namen tega sporazuma krepiti vezi, vzpostavljene predvsem z Sporazumom med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in o trgovinskem in gospodarskem sodelovanju, podpisanim 18. decembra 1989 in odobrenim s Sklepom 90/116/EGS [3];ker nekatere obveznosti, določene v Sporazumu o partnerstvu in sodelovanju, ki so izven obsega trgovinske politike Skupnosti, vplivajo ali bi lahko vplivale na režim, ki ga določajo sprejeti akti Skupnosti glede pravice do ustanavljanja, prometa in obravnave podjetij;ker ta sporazum nalaga Evropski skupnosti določene obveznosti glede pretoka kapitala in plačil med Skupnostjo in Republiko Moldavijo;ker v obsegu v katerem ta sporazum vpliva na Direktivo Sveta 90/434/EGS z dne 23. julija 1990 o enotnem sistemu obdavčenja, ki se uporablja za združitve, delitve, prenos sredstev in izmenjavo delnic gospodarskih družb različnih držav članic [4], in Direktivo Sveta 90/435/EGS z dne 23. julija 1990 o skupnem sistemu obdavčenja za matične gospodarske družbe in podružnice različnih držav članic [5], ki temeljita na členu 100 Pogodbe o ustanovitvi Evropske skupnosti, je treba kot pravni temelj uporabljati ta člen;ker nekatere določbe tega sporazuma Skupnosti nalagajo obveznosti na področju ponujanja storitev, ki presegajo okvir čezmejnih storitev;ker za nekatere določbe tega sporazuma, ki jih mora izvajati Skupnost, Pogodba o ustanovitvi Evropske skupnosti ne predvideva posebnih pooblastil, se je torej treba ravnati po členu 235 Pogodbe,SKLENILA:Člen 1Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Republiko Moldavijo na drugi strani skupaj s Protokolom, izjavami in izmenjavo pisem se odobri v imenu Evropske skupnosti, Evropske skupnosti za premog in jeklo in Evropske skupnosti za atomsko energijo.Besedila so priložena temu sklepu.Člen 21. Stališče Skupnosti in Sveta za sodelovanje ter Odbora za sodelovanje določi Svet na predlog Komisije, ali kadar je to primerno, Komisija, v obeh primeru pa v skladu z ustreznimi določbami pogodb o ustanovitvi Evropske skupnosti, Evropske skupnosti za premog in jeklo in Evropske skupnosti za atomsko energijo.2. V skladu s členom 83 Sporazuma o partnerstvu in sodelovanju predseduje Svetu za sodelovanje predsednik Sveta, ki zastopa stališče Skupnosti. V skladu s poslovnikom Odboru za sodelovanje predseduje član Komisije, ki zastopa stališče Komisije.Odločitev o objavi priporočil Sveta za sodelovanje in Odbora za sodelovanje v Uradnem listu Evropskih skupnosti za vsak primer posebej sprejmeta Svet in Komisija.Člen 3Predsednik Sveta v imenu Evropske skupnosti pošlje uradno obvestilo, predvideno v členu 105 Sporazuma. V imenu Evropske skupnosti za premog in jeklo in Evropske skupnosti za atomsko energijo uradno obvestilo pošlje predsednik Komisije.V Bruslju, 28. maja 1998Za KomisijoJ. SanterPredsednikZa SvetPredsednikM. Fisher[1] Ta Sporazum o partnerstvu in sodelovanju so z Republiko Moldavijo podpisale 28. novembra 1994 Evropske skupnosti in tedanjih dvanajst držav članic. Po širitvi je bil z Republiko Moldavijo 15. maja 1997 podpisan dodatni protokol, da se omogoči Avstriji, Finski in Švedski postati članice Sporazuma skupaj z ostalimi dvanajstimi državami članicami in da postaneta švedska in finska jezikovna verzija sporazuma uradni besedili.Po koncu potrebnih postopkov so se Skupnosti in njene države članice odločile, da, po sklenitvi tega sporazuma o partnerstvu, dodatni protokol začasno uporabljajo v skladu z njegovim členom 4, dokler ne začne veljati dodatni protokol. Torej je besedilo sporazuma o partnerstvu iz finske in švedske izdaje uradnega lista tisto, ki je postalo uradno z dodatnim protokolom.Sporazum o partnerstvu in sodelovanju z Republiko Moldavijo bo začel veljati 1. julija 1998, ker so stranke poslale uradna obvestila glede zaključka postopkov iz člena 105, drugi odstavek Sporazuma 29. maja 1998.[2] UL C 339, 18.12.1995, str. 48.[3] UL L 68, 15.3.1990, str. 1.[4] UL L 225, 20.8.1990, str. 1.[5] UL L 225, 20.8.1990, str. 6.--------------------------------------------------


title: 2014/618/EU: Sklep Evropskega parlamenta z dne 3. aprila 2014 o zaključnem računu Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2012

text:
               5.9.2014

               SL

               Uradni list Evropske unije

               L 266/306

         SKLEP EVROPSKEGA PARLAMENTA
   z dne 3. aprila 2014
   o zaključnem računu Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2012
   (2014/618/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje operativnega sodelovanja na zunanjih mejah držav članic Evropske unije (4), zlasti člena 30 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0181/2014),

               1.

               odobri zaključni račun Evropske agencije za upravljanje operativnega sodelovanje na zunanjih mejah držav članic Evropske unije za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Evropske agencije za upravljanje operativnega sodelovanja na zunanjih mejah držav članic Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 251.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 349, 25.11.2004, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2014/257/EU: Sklep Sveta z dne 14. marca 2014 o podpisu, v imenu Evropske unije in njenih držav članic, ter začasni uporabi Dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Hrvaške k Evropski uniji

text:
               14.5.2014

               SL

               Uradni list Evropske unije

               L 140/1

         SKLEP SVETA
   z dne 14. marca 2014
   o podpisu, v imenu Evropske unije in njenih držav članic, ter začasni uporabi Dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Hrvaške k Evropski uniji

      (2014/257/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91, člena 100(2), člena 167(3) in člena 207, v povezavi s členom 218(5) Pogodbe,
   ob upoštevanju Akta o pristopu Hrvaške in zlasti drugega pododstavka člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 24. septembra 2012 pooblastil Komisijo, da v imenu Unije, njenih držav članic in Hrvaške začne pogajanja z Republiko Korejo z namenom sklenitve dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Dodatni protokol).

               (2)

               Pogajanja so se s parafiranjem Dodatnega protokola uspešno sklenila 8. novembra 2013.

               (3)

               S pridržkom njegove poznejše sklenitve je treba Dodatni protokol podpisati v imenu Unije in njenih držav članic.

               (4)

               Zaradi pristopa Hrvaške k Uniji 1. julija 2013 bi bilo Dodatni protokol treba uporabljati začasno od navedenega datuma –

         SPREJEL NASLEDNJI SKLEP:
   Člen 1
   Podpis Dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Hrvaške k Evropski uniji, v imenu Evropske unije in držav članic, se odobri s pridržkom njegove sklenitve.
   Besedilo Dodatnega protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Dodatnega protokola v imenu Unije in njenih držav članic, in da v imenu Unije in držav članic pošlje uradno obvestilo iz člena 9 Dodatnega protokola glede dokončanja notranjih postopkov za podpis in začasno uporabo.
   Člen 3
   Dodatni protokol se uporablja začasno z učinkom od 1. julija 2013 v skladu s členom 9(2) in (3) Protokola do zaključka postopkov za njegovo formalno sklenitev.
   Člen 4
   Ta sklep začne veljati na dan sprejetja.

      V Bruslju, 14. marca 2014

            Za Svet

            Predsednik

         M. CHRISOCHOIDIS


title: Sklep Sveta z dne 18. novembra 2014 o imenovanju člana in nadomestnega člana upravnega odbora Evropske agencije za varnost in zdravje pri delu za Latvijo

text:
               22.11.2014

               SL

               Uradni list Evropske unije

               C 420/6

         SKLEP SVETA
   z dne 18. novembra 2014
   o imenovanju člana in nadomestnega člana upravnega odbora Evropske agencije za varnost in zdravje pri delu za Latvijo
   2014/C 420/05
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1) in zlasti člena 8 Uredbe,
   ob upoštevanju seznamov kandidatov, ki so jih Svetu predložile vlade držav članic ter organizacije delojemalcev in delodajalcev,
   ob upoštevanju seznamov članov in nadomestnih članov Svetovalnega odbora za varnost in zdravje pri delu,
   ob upoštevanju naslednjega:

               (1)

               Svet je s sklepoma z dne 2. decembra 2013 (2) in 12. junija 2014 (3) imenoval člane in nadomestne člane upravnega odbora Evropske agencije za varnost in zdravje pri delu za obdobje, ki se izteče 7. novembra 2016.

               (2)

               Organizacija delodajalcev BUSINESSEUROPE je za prosti mesti podala predlog za imenovanje –

         SPREJEL NASLEDNJI SKLEP:
   Člen 1
   Za člana in nadomestnega člana upravnega odbora Evropske agencije za varnost in zdravje pri delu sta za obdobje, ki se izteče 7. novembra 2016, imenovana:
   III.   PREDSTAVNIKI ORGANIZACIJ DELODAJALCEV

               Država

               Član

               Nadomestni član

               Latvija

               Aleksandrs GRIGORJEVS

               Andris POMMERS

         Člen 2
   Svet pozneje imenuje člane in nadomestne člane, ki še niso bili predlagani za imenovanje.
   Člen 3
   Ta sklep začne veljati na dan sprejetja.

      V Bruslju, 18. novembra 2014

            Za Svet

            Predsednik

         S. GOZI

      (1)  UL L 216, 20.8.1994, str. 1.

      (2)  Sklep Sveta z dne 2. decembra 2013 o imenovanju članov in nadomestnih članov upravnega odbora Evropske agencije za varnost in zdravje pri delu (UL C 360, 10.12.2013, str. 8).

      (3)  Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Litvo in Malto (UL C 182, 14.6.2014, str. 14); Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Francijo (UL C 186, 18.6.2014, str. 5).